האם התרחש פיגוע דריסה ברמלה? לפי המשטרה, באירוע נפצע ילד בן 4, ומצבו קשה. שתי ילדות, בנות 12 נפצעו באורח בינוני, שני מבוגרים ביניהם הנהגת ותינוק נפצעו באורח קל. הפצועים קיבלו טיפול רפואי ראשוני במקום ופונו להמשך טיפול בבית החולים אסף הרופא.

מעבר להודעת המשטרה הסתובבו שמועות כביכול אירוע הדריסה היה על רקע לאומני. משפחת י. המתגוררת ברמלה, טוענת כי בסמוך לחצות היום (שני), בני המשפחה עברו במעבר חצייה בפינת הרחובות א.ס לוי - בן גוריון בעיר, ולפתע נהגת ערבייה פגעה בהם, וכתוצאה מכך נפצעו כמה מהם.

גם נריה, קרוב משפחתם של הפצועים, טען בשיחה עם "כיכר השבת" כי האירוע התרחש על רקע לאומני: "התרחשה כאן תאונה קשה, לדבריו, ערביה שנהגה ברכב גדול דרסה את המשפחה". לדבריו, "הנהגת טענה להגנתה כי כשהיא הגיעה למעבר חצייה, היא לחצה על דוושת הגז במקום על דוושת הבלמים וכתוצאה מכך הם נדרסו".

"מזל שהאירוע התרחש סמוך לקופת חולים ומיד עם התרחשותו הרופאים יצאו וביצעו החייאה על הילד, כשבנוסף שלושה רופאים אחרים טיפלו בשאר הפצועים".

בשיחה שערכנו עם דובר משטרת רמלה הוא לא אישר ולא הכחיש את הדברים ומסר כי נסיבות האירוע עדיין נחקרות.

הציבור מתבקש להתפלל ולעורר רחמי שמיים מרובים על הפצועים: נהוראי בן סיגלית. סיגלית בת מרגלית. מוריה בת סיגלית וטליה בת סיגלית.